text: Gård i flammer
  13 april 2018 kl. 04.23
  Et træpillefyr er med stor sandsynlighed årsag til en voldsom brand fredag morgen i en trelænget gård ved Rask Mølle. 
  Klokken 03.46 tidligt fredag morgen er der opstået brand i en trelænget gård ved Rask Mølle. 
  - Branden er med stor sandsynlighed opstået i et træpillefyr, siger Jørn Bystrup, vagtchef hos Sydøstjyllands Politi til TV SYD.
  To af gårdens tre længer er brændt helt ned, men hovedhuset står stadigt. Ifølge vagtchefen er hverken mennesker eller dyr kommet noget til.
  
  